b"\n_START_ARTICLE_\nSender de la Baronia de Mald\xc3\xa0\n_START_PARAGRAPH_\nEl Sender de la Baronia de Mald\xc3\xa0 (PR-C 57) \xc3\xa9s un sender de petit recorregut de 15,250\xc2\xa0km i de car\xc3\xa0cter circular, adaptat per a excursions a peu i en bicicleta de muntanya. El sender discorre pels municipis de Sant Mart\xc3\xad de Riucorb, Mald\xc3\xa0 i Belianes, passant pel Vilet, el cam\xc3\xad de Lloren\xc3\xa7, i Maldanell. El sender ofereix unes atractives vistes de la Vall del Corb, amb els seus camps d'olivera, d'ametllers i de vinya. En el recorregut hi ha cinc molins de farina de l'\xc3\xa8poca feudal: el Mol\xc3\xad del Fontova (s. XVIII), el Mol\xc3\xad Rusquet (s. XIII-XIV), el Mol\xc3\xad de la Torre (s. XII-XIII), el Mol\xc3\xad de la Sinoga (s. XII-XIII) i el Mol\xc3\xad de l'Horta (s. XIII)._NEWLINE_El sender de la Baronia de Mald\xc3\xa0 \xc3\xa9s un sender de dificultat baixa, apte per a tots els p\xc3\xbablics._NEWLINE_El temps estimat per completar aquest itinerari \xc3\xa9s d'unes 4 hores per a les excursions a peu i d'una hora per a les excursions en bicicleta."